смешни разкази за Извънземни
Прохладна лятна вечер. Двама приятели си спретнали софричка на полянката. Голяма купа шопска салата, две бутилки ракия и дамаджанка в резерва, луканчица на тънко и три глави кромид. Потрили ръце и се почнали. Времето си минава и тия понаправили главите. По едно време засвяткали светлини и на полянката кацнала огромна летяща чиния. Отворили се някакви странни врати и се появило създание с антенки, големи очи, зелена кожа, а бе както си го пише по фантастичните романи. Приближило се това нещо до нашите хора и поздравило:
- Здравейте земляни. Аз съм Хомнолулус.
Тия двамцата чак сега го забелязали и единият казал.
- Гоше, сипи му едно на Хомн... на Хомно... там... квото.
Сипал му Гошо, казали си наздраве и гаврътнали чашите.
- Ей, хора, аз съм Хомнолулус! - с нотка недоумение, че не разбират за какво става въпрос, повторило тва чудо с антенките.
- Добре де! Гоше, сипи му още едно на Хомно... кво беше.
Сипали му пак, обърнали до дънце, замезили, ама пак никакво внимание към новодошлия.
- Ей, хора, аз съм извънземен и идвам от друга галактика!!! - започнал да почервенява чак пришълецът.
- Ааа, Гоше спирай му пиенето на тоя, кат не мое да носи и го изпрати да си лега!